KZN-slagting: Man (23) in hof | Netwerk24
Deur Werner Beukes 04 Junie 2020 19:25
Brig. Jay Naicker, polisiewoordvoerder, sê Sibusiso Sandile Langa (23) bly in polisieaanhouding en sal weer op 11 Junie in die hof verskyn.
Langa is Sondag vir ondervraging ingeneem en toe in hegtenis geneem.
Die polisie het op 20 Mei op die lyke van sewe mans, almal tussen 21 en 36 jaar oud, afgekom nadat inwoners in die informele nedersetting omstreeks 18:00 verskeie skote gehoor en ondersoek gaan instel het.
Volgens Naicker het hulle in een van die kamers op die lyke afgekom. Almal is in die kop geskiet.
’n Saak van moord is geopen en die dossier is na die provinsiale eenheid teen georganiseerde misdaad oorgeplaas vir verdere ondersoek.
“Die moontlikheid bestaan dat nog mense met die voorval verbind kan word. Die ondersoek duur voort,” sê Naicker.
Saak teen 3 vir 5-jarige se skietdood na hoë hof
Man aangekeer ná 21-jarige se skietdood